laion/Wikipedia-Exotic huggingface dataset:
রাজা এবং রাধা রেড্ডি

রাজা (জন্ম ৬ অক্টোবর, ১৯৪৩) এবং রাধা রেড্ডি (জন্ম ১৫ ফেব্রুয়ারি,১৯৫৫) নৃত্যশিল্পী দম্পতি যারা কুচিপুড়ির দক্ষিণ ভারতীয় নৃত্য শৈলীর দৃষ্টান্ত হিসাবে বিখ্যাত। তারা নতুন দিল্লিতে 'নাট্য তরংগিনী ইন্সটিটিউট অফ কুচিপুড়ি ডান্স' প্রতিষ্ঠা এবং চালনা করেন। দুজনকে কুচিপুড়ির ঐতিহ্যগত গুণাবলীতে আপোস ছাড়া, একটি নতুন মাত্রা দেওয়ার জন্য কৃতিত্ব দেওয়া হয়। ভারত সরকার রাজা ও রাধা রেড্ডিকে পদ্মশ্রী ও পদ্মভূষণে বিভূষিত করেন। রাজা ও রাধা রেড্ডি দুজনেই নৃত্যপরিকল্পনায় ডিপ্লোমা এবং ওসমানীয়া বিশ্ববিদ্যালয় থেকে স্নাতক হন।২০১০ সালে কুচিপুড়ি নৃত্যে তাদের অবদানের জন্য হায়দ্রাবাদ বিশ্ববিদ্যালয় দুজনকে সাম্মানিক ডক্টরেট প্রদান করেন। রাজা রেড্ডি, রাধা এবং তার দিদি "কৌশল্যা রেড্ডি"কে বিয়ে করেন।কৌশল্যা রেড্ডি একজন বিখ্যাত কুচিপুড়ি নর্তকী। রাজা ও রাধা রেড্ডির দুই কন্যা আছে,দুজনেই কুচিপুড়ি নৃতশিল্পী,নাম যামিনী ও ভাবনা রেড্ডি । ১৯৮৪ সালে পদ্মশ্রী ২০০০ সালে পদ্মভূষণ সংগীত নাটক একাডেমী পুরস্কার লাইফ টাইম আচিভমেন্ট আওয়ার্ড -দা রোটারি ক্লাব অফ দিল্লি ডক্টরেট হায়দ্রাবাদ বিশ্ববিদ্যালয় দ্বারা "Stellar Kuchipudi"। The Hindu। ফেব্রুয়ারি ১৮, ২০১১। সংগ্রহের তারিখ ৩১ জানুয়ারি ২০১৩।  "Doctor dancers"। The Hindu। জুন ২৫, ২০১০। সংগ্রহের তারিখ ৩১ জানুয়ারি ২০১৩।  "ARTISTE'S PROFILE - Raja Reddy"। Centre for Cultural Resources and Training। ৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩।  "ARTISTE'S PROFILE - Radha Reddy"। Centre for Cultural Resources and Training। ১৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩।  "ARTISTE'S PROFILE - Kaushalya Reddy"। Centre for Cultural Resources and Training। ১৭ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩।  "About Raja Reddy, his dance and two wives"। Hindustan Times। ১০ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩।  The Reddys' website
এয়ারবাস এ৩৮০

এয়ারবাস এ৩৮০ (ইংরেজি: Airbus A380) একটি দ্বিতল, সুপ্রশস্থ, চার ইঞ্জিন বিশিষ্ট বৃহৎ যাত্রীবাহী জেট বিমান যার নির্মাতা ইউরোপীয় ইএডিএস অঙ্গ প্রতিষ্ঠান এয়ারবাস। এটি বিশ্বের বৃহত্তম যাত্রীবাহী বিমান এবং বিশালাকায় এই বিমানের স্থানসংকুলানের জন্য বহু বিমানবন্দরকে তাদের সুবিধাদি সম্প্রসারণ করতে হয়েছে । বৃহদাকার বিমানের বাজারে বোয়িং এর একাধিপত্যকে চ্যালেঞ্জ করতই এই বিমানের নকশা করা হয়েছে। এ ৩৮০ প্রথমবারের মত আকাশে ওড়ে ২০০৫ সালের ২৭শে এপ্রিল এবং সিঙ্গাপুর এয়ারলাইনস এর মাধ্যমে ২০০৭ সালে প্রথম বাণিজ্যিক কার্যক্রম শুরু করে। এই বিমানটি প্রাথমিক নির্মানকালীন অনেকটা সময় এয়ারবাস A3XX নামে পরিচিত ছিল, পরবর্তীতে একে এ৩৮০ নামটি দেয়া হয়। এ৩৮০ এর ওপরতলা বিমানের মূল কাঠামোর সম্পূর্ণ দৈর্ঘ্য বরাবর বিস্তৃত যা প্রস্থেও একটি বড় বিমানের সমান। এর ফলে একটি এ৩৮০–৮০০ বিমানের কেবিনের মেঝের আয়তন ৪৭৮ বর্গমিটার (৫,১৪৫.১ বর্গফুট); এটি ৪৯% বেশি দ্বিতীয় বৃহত্তম বিমান বোয়িং ৭৪৭ এর থেকে যার আয়তন ৩২১ বর্গমিটার (৩,৪৫৫.২ বর্গফুট)। একটি এ৩৮০ বিমানে তিন শ্রেনীর আসন ব্যবস্থায় ৫২৫ জনের বসার ব্যবস্থা করা যায় এবং পুরো বিমানে শুধু সুলভ শ্রেনীর আসনের ব্যবস্থা করা হয়ে ৮৫৩ জনের বসার জায়গা হয়। এর নকশাগত একটানা উড্ডয়ন ক্ষমতা ১৫,৪০০ কিলোমিটার (৯,৬০০ মাইল বা ৮,৩০০ নটিক্যাল মাইল) যা নিউ ইয়র্ক থেকে হংকং পর্যন্ত উড়ে যাবার জন্য যথেষ্ট এবং এর সর্বোচ্চ গতিবেগ ঘণ্টায় ০.৮৫ মাখ (প্রায় ৯০০ কিলোমিটার বা ৫৬০ মাইল প্রতি ঘণ্টা)। "A380 production list"। মার্চ ২০১১। সংগ্রহের তারিখ ৩০ ডিসেম্বর ২০১১।  "New pricelist 2012"। Airbus.com। ১৯ জানুয়ারি ২০১১। ৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১১।  Official Airbus A380 page Airbus A380 Navigator Everything about the A380 at FlightGlobal.com Special Report on the A380পিডিএফ (1.58 MB) A380 cutaway diagram
ঢাকা কলেজিয়েট স্কুল

ঢাকা কলেজিয়েট স্কুল বাংলাদেশের অন্যতম প্রাচীন শিক্ষা প্রতিষ্ঠান। এই বিদ্যালয়টি পুরান ঢাকার সদরঘাট এ অবস্থিত। বাংলাদেশ তথা অখন্ড ভারতের অবিভক্ত বাংলার প্রথম সরকারি উচ্চ বিদ্যালয় হিসেবে পরিচিত ঢাকা কলেজিয়েট স্কুল। বিদ্যালয়টি ১৮৩৫ খ্রিষ্টাব্দের ১৫ জুলাই বিদ্যালয়টি প্রতিষ্ঠিত হয়। ঢাকা কলেজের স্কুল ভারতবর্ষের প্রাচীনতম ঐতিহ্যবাহী ও গৌরবদীপ্ত একটি শিক্ষা প্রতিষ্ঠান। সূচনালগ্ন থেকে বহু দেশবরেণ্য ও বিশ্ববরেণ্য ব্যক্তিদের বিদ্যাপীঠ হিসেবে অত্র বিদ্যালয়টি সমহিমায় সমুজ্জ্বল। ইস্ট ইন্ডিয়া কোম্পানি ১৮৩৫ সালে ঢাকা কলেজিয়েট স্কুল, ১৮৩৬ সালে রাজশাহী কলেজিয়েট স্কুল এবং পাটনা কলেজিয়েট স্কুলের গোড়াপত্তন করে। ইস্ট ইন্ডিয়া কোম্পানির পক্ষে ঢাকা জেলার কালেক্টর মিঃ স্কিনার স্কুল গভনিং বডির সভাপতি ও জেলা সার্জন ডাঃ জেমস টেইলর স্কুল সচিবের দায়িত্ব গ্রহণ করেন এবং মিঃ রিজ নামক একজন দক্ষ ইংরেজ শিক্ষককে স্কুলের প্রথম প্রধান শিক্ষক হিসেবে নিয়োগ করা প্রথমে এর নাম দেয়া হয়েছিল ঢাকা ইংলিশ সেমিনারী। ১৮৪১ খ্রিষ্টাব্দে এ সেমিনারী থেকে ঢাকা কলেজ-এর জন্ম হয়। তখন স্কুল শাখাটির নাম রাখা হয় ঢাকা কলেজিয়েট স্কুল এবং কলেজের অধ্যক্ষের তত্ত্বাবধানে বিদ্যালয়টি ১৯০৮ সালের জুন পর্যন্ত পরিচালিত হয়। ১৯০৮ সনের জুলাই মাসে এই বিদ্যালয়টি বিদ্যালয় পরিদর্শকের তত্ত্বাবধানে নেয়া হয়। তখন থেকেই বিদ্যালয়টি জিলা স্কুলের মর্যাদা পেয়ে আসছে। কিন্তু বিদ্যালয়টির নাম "ঢাকা কলেজিয়েট স্কুল" রয়ে যায়। ১৮৭২ সাল পর্যন্ত ইউরোপীয়দের দ্বারাই এই স্কুলটি পরিচালিত হয়। ভারতীয়দের মধ্যে প্রথম প্রধান শিক্ষকের পদ অর্জনের গৌরব লাভ করেন বাবু কৈলাস চন্দ্র ঘোষ। পরে বাবু রায়সাহেব রত্ন মণি গুপ্তের (১৮৮৮-১৮৯৬) পরিচালনাধীনে এ বিদ্যালয়ের ছাত্রগণ পরপর আট বছর বাংলা, বিহার ও আসাম প্রদেশের মধ্যে কোলকাতা বিশ্ববিদ্যালয়ের অধীনে প্রথম স্থান অধিকার করার এক বিরল দৃষ্টান্ত স্থাপন করেন। আচার্য জগদীশচন্দ্র বসু, পদার্থবিদ ও জীববিজ্ঞানী মেঘনাদ সাহা, পদার্থবিজ্ঞানে থার্মাল আয়নাইজেসন তত্ত্বের প্রতিষ্ঠাতা। দীনেশ গুপ্ত, বিপ্লবী জাতীয় অধ্যাপক কবীর চৌধুরী, সাবেক সভাপতি(বাংলা একাডেমী) সৈয়দ শামসুল হক, সব্যসাচী লেখক শিবলী সাদিক, চলচ্চিত্র পরিচালক মতিউর রহমান (বীর শ্রেষ্ঠ), বাংলাদেশের মুক্তিযুদ্ধের শহীদ ফ্লাইট লেফটেন্যাংলার মুনীর চৌধুরী, ভাষাবিদ, ও শহীদ বুদ্ধিজীবী। আলমগীর কবির, রামপ্রসাদ চন্দ, নাজির আহাম্মেদ, কাজী আব্দুল ওয়াদুদ, খাজা আব্দুল গনি, ঢাকার জমিদার। ব্রজসুন্দর মিত্র খান আতাউর রহমান, চলচ্চিত্র পরিচালক সতীশ চন্দ্র রায় বুদ্ধদেব বসু, সাহিত্যিক আব্দুল হালিম মোস্তফা কামাল, বাংলাদেশের বিচারপতি) শাহ মোয়াজ্জেম, বিশিষ্ট রাজনীতিবিদ। সাঈদ আহমদ, বাংলাদেশী নাট্যব্যক্তিত্ব। বুলবুল আহমেদ, অভিনেতা। মুস্তফা মনোয়ার,চিত্রশিল্পী রমেশচন্দ্র মজুমদার, সাবেক উপাচার্য (ঢাকা বিশ্ববিদ্যালয়) শহীদুল জহির (১১ সেপ্টেম্বর ১৯৫৩ - ২৩ মার্চ ২০০৮) - বাংলাদেশি ঔপন্যাসিক, গল্পকার এবং সরকারি আমলা। এলামনাই অ্যাসোসিয়েশন বিতর্ক ক্লাব স্কাউটস সাহিত্য সংসদ বিজ্ঞান ক্লাব দাবা ক্লাব ইতিহাস ক্লাব বাংলাদেশ ন্যাশনাল ক্যাডেট কোর (বি এন সি সি) জীববৈচিত্র্য অনুসন্ধানকারী ক্লাব "List of Secondary Schools" (XLS)। Ministry of Education। সংগ্রহের তারিখ ৫ জানুয়ারি ২০১৭।  বিদ্যার বাতিঘর ঢাকা কলেজিয়েট স্কুল দৈনিক ইত্তেফাক, ১৯ মে ২০১৮।
জাকির হোসেন (মুক্তিযোদ্ধা)

জাকির হোসেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। জাকির হোসেন জন্ম বরিশাল জেলার মুলাদি উপজেলার চর পদ্মা গ্রামে। তার বাবার নাম আক্কেল আলী এবং মায়ের নাম হাসেন বানু। তার স্ত্রীর নাম জাহানারা হোসেন। তাদের দুই ছেলে ও এক মেয়ে। ইপিআরে চাকরি করতেন জাকির হোসেন। ১৯৭১ সালে কর্মরত ছিলেন চুয়াডাঙ্গা উইংয়ের অধীনে। মুক্তিযুদ্ধ শুরু হলে মনিরুজ্জামানের (বীর বিক্রম) নেতৃত্বে যুদ্ধে ঝাঁপিয়ে পড়েন। কুষ্টিয়া ও ঝিনাইদহ প্রতিরোধ যুদ্ধে অংশ নেওয়ার পর ভারতে আশ্রয় নেন। পরে ৮ নম্বর সেক্টরের বয়রা সাব-সেক্টরে যুদ্ধ করেন। চৌগাছা, ছুটিপুর হিজলি, বেনাপোলসহ আরও কয়েক স্থানে সাহসিকতার সঙ্গে যুদ্ধ করেন। মুক্তিযোদ্ধাদের ক্যাম্পে সিদ্ধান্ত হয় পাকিস্তানিদের ক্যাম্প আক্রমণের। একদিন ৮০ জন মুক্তিযোদ্ধা রাতে রওনা হন সেই ক্যাম্পের উদ্দেশে। শেষ রাতে ক্যাম্প ঘেরাও করে আক্রমণ করে মুক্তিযোদ্ধারা। প্রচণ্ড যুদ্ধ হয় দুই পক্ষে। এতে বেশ কিছু সেনা মারা যায়। মুক্তিযোদ্ধাদের পক্ষেও কয়েকজন শহীদ ও আহত হন। ঘণ্টা খানেক যুদ্ধ করার পর সকাল হয়ে যায়। মু্ক্তিযোদ্ধারা পিছু হটে একটা আমবাগানে আশ্রয় নেয়। রাতে সেই বাগানে পাকিস্তানিদের একজন এল একটা পত্র নিয়ে। সে এসেছে জাকিরে হোসেনর কাছেই। পত্র পাঠিয়েছে পাকিস্তানিদের ওলদাত খান নামের একজন হাবিলদার। যিনি জাকির হোসেনের প্রশিক্ষক ছিলেন। তিনি লিখেছে, “তুমি আমার কাছে প্রশিক্ষণ নিয়েছ, আমি তোমার ওস্তাদ। তুমি আমাদের ওপর আকস্মিক আক্রমণ করে আমাদের কয়েকজন সৈন্য মেরে ফেলেছ। তুমি গাদ্দার। তোমার হিম্মত থাকলে কাল আমাদের সাথে যুদ্ধ করতে এসো।” এই চিঠি পেয়ে মুক্তিযোদ্ধারা বেশ উত্তেজিত হয়ে পড়েন। প্রাথমিক সিদ্ধান্ত ছিল দুই-তিন পর পাকিস্তানিদের ক্যাম্পে আবার আক্রমণ চালানোর। চিঠি পাওয়ার পর সেই সিদ্ধান্ত পরিবর্তন করে পরদিন সকালেই আবার সেখানে আক্রমণ করেন মুক্তিযোদ্ধারা। এ আক্রমণে পাকিস্তানিদের কয়েকজন নিহত হয়। দুজন পাকিস্তানিকে জীবিত আটক করা হয়। তাদের পরে হত্যা করা হয়। যুদ্ধ চলতে থাকে। এরপর তাদের বিমান এসে মুক্তিযোদ্ধাদের ওপর প্রচণ্ড হামলা চালায়। বিমান হামলায় এবং পাকিস্তানিদের পাল্টা আক্রমণে ৩০ জন মুক্তিযোদ্ধা শহীদ হন। কয়েকজন আহত হন। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ১১-০৪-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
পরাগায়ন

যে পদ্ধতিতে ফুলের পরাগধানী থেকে পরাগরেণু সেই ফুল বা একই প্রজাতির অন্য কোনো উদ্ভিদের ফুলের গর্ভমুন্ডে স্থানান্তরিত হয় তাকে পরাগযোগ বা পরাগমিলন বলে। উদ্ভিদে পরাগযোগ প্রধানত দুটি পদ্ধতিতে হয় । যথা:- স্ব-পরাগযোগ এবং ইতর-পরাগযোগ কোন ফুলের পরাগরেণু সেই একই ফুলের অথবা সেই একই উদ্ভিদের অন্য ফুলের গর্ভমুণ্ডে স্থানান্তরিত হলে তাকে স্ব-পরাগযোগ বলে। উদাহরণ- সরিষা,ধুতুরা,সন্ধ্যামালতী, শিম, টমেটো ইত্যাদি। স্ব-পরাগযোগে জন্মলাভ করা উদ্ভিদের বৈশিষ্ট্য মাতৃ-উদ্ভিদের হুবহু অনুরূপ হয়। বলা যায়, এ পদ্ধতিতে প্রজাতির বিশুদ্ধতা অটুুট থাকে । স্বপরাগায়নে উদ্ভিদের প্রজাতির বিশুদ্ধতা রক্ষিত হয়। পরাগসংযোগ প্রায় নিশ্চিত। পরাগরেণু নষ্ট হয় খুবই কম। এক্ষেত্রে বাহকের প্রয়োজন হয় না বললেই চলে। সাধারণত বংশানুক্রমে কোনো নতুন গুণের আবির্ভাব হয় না। নতুন বংশধরদের [অভিযোজন ক্ষমতা] বা নতুনের সাথে খাপ খাওয়ানোর ক্ষমতা কমে। এ প্রজনন অব্যাহত থাকলে, অভিযোজন ক্ষমতা হ্রাসের কারণে কোনো এক পর্যায়ে প্রজাতির বিলুপ্তি ঘটতে পারে। গাছের ফল-এ কম সহনশীল ও কম জীবনীশক্তিসম্পন্ন বীজের সৃষ্টি হয়। নতুন প্রকরণ সৃষ্টি হয় না। যে প্রক্রিয়ায় পরাগধানী হতে পরাগরেণু কোনো মাধ্যম বা বাহক দ্বারা একই প্রজাতির অন্য একটি গাছের ফুলের গর্ভমুণ্ডে স্থানান্তরিত হয় তাকে ইতর-পরাগযোগ বলে। আর যার মাধ্যমে পরাগ বাহিত হয়ে গর্ভমুন্ড পর্যন্ত যায় তাকে পরাগযোগের বাহক বলে। উদাহরণ- বাতাস, পোকামাকড়, পাখি ইত্যাদি। এক্ষেত্রে ফুলগুলোতে জিনোটাইপের ভিন্নতা থাকে বিধায় এর ফল থেকে যে বীজ উৎপন্ন হয় তাতেও জিনোটাইপের পরিবর্তন হয়। ফলস্বরূপ এ বীজ থেকে যে গাছ হয় তার বৈশিষ্ট্য পুরোপুরি মাতৃ-উদ্ভিদের মতো হয় না; পরবর্তী বংশধরদের মাঝে নতুন প্রকরণ কিংবা নতুন প্রজাতিরও উদ্ভব হতে পারে। উদাহরণস্বরূপ সরিষা, জবা, কুমড়া, ধুতরা, টমেটো, সিম। নতুন বৈশিষ্ট্যের সংমিশ্রণ ঘটে। এর ফলে ফুলগুলো রঙিন হয়। ভিন্ন প্রকরণ বা ভিন্ন প্রজাতির সৃষ্টি হতে পারে। ফল-এ সৃষ্ট বীজ অধিক সহনশীল হয়। ইতর পরাগ যোগ বাহকের উপর নির্ভরশীল। বাহক-নির্ভর পরাগযোগ বলে এ পরাগযোগ প্রায় অনিশ্চিত। অধিকাংশ পরাগরেণু নষ্ট হয়। প্রজাতির বিশুদ্ধতা রক্ষিত হয় না। বাহকের আকর্ষণের জন্য উদ্ভিদ বিভিন্ন প্রকার কৌশল অবলম্বন করে (যেমন উজ্জ্বল বর্ণ ও গন্ধ যুক্ত ফল সৃষ্টি মকরন্দ উৎপাদন প্রভৃতি) তাই উদ্ভিদের পুষ্টি উপাদান এর চাহিদা বেশি থাকে ও উদ্ভিদের শক্তি ক্ষয় হয়। স্পন্দন পরাগায়ন মাধ্যমিক জীববিজ্ঞান বই (অধ্যায়-১১; পৃষ্ঠা-১৬০ থেকে ১৬৭), ড. ইকবাল আজীজ মুত্তাকী, নাসিম বানু, ড. মো: আবুল হাসান, গুল আনার আহমেদ; সম্পাদনা: ড. সৈয়দ হাদীউজ্জামান, জাহান আফরোজ বেগম হাবিয়া। জাতীয় শিক্ষাক্রম ও পাঠ্যপুস্তক বোর্ড কর্তৃক ঢাকা থেকে প্রকাশিত। সংস্করণ: ডিসেম্বর, ২০০৮। সংগ্রহের তারিখ: ১২ এপ্রিল ২০১২।
আমির নিউলি

আমির নিউলি (জন্ম: ২২ এপ্রিল, ১৯৪১ - মৃত্যু: ২ নভেম্বর, ২০০৯) ইসরায়েলের একজন কম্পিউটার বিজ্ঞানী। আমির নিউলি ১৯৬২ সালে টেকনিয়ন থেকে গণিতে বিসসি ডিগ্রি লাভ করেন। তিনি ১৯৬৭ সালে ওয়াইজম্যান ইন্সটিটিউট অব সায়েন্স থেকে ফলিত গণিতে ডক্টরেট ডিগ্রি লাভ করেন। তিনি স্ট্যানফোর্ড বিশ্ববিদ্যালয়ে ডক্টরেটোত্তর গবেষণা সম্পন্ন করেন। তিনি ১৯৭৩ সালে তেল আবিব বিশ্ববিদ্যালয়ে কম্পিউটার বিজ্ঞানের প্রতিষ্ঠা করেন। ১৯৭৬-১৯৭৭ সালে তিনি পেন্সিলভানিয়া বিশ্ববিদ্যালয়ে ভিজিটিং অধ্যাপক হিসেবে কর্মরত ছিলেন। ১৯৮২ সালে তিনি হার্ভার্ড বিশ্ববিদ্যালয় এ এবং ১৯৮৬ সালে তিনি ইউনিভার্সিটি অব টেক্সাস অ্যাট অস্টিন এ ভিজিটিং অধ্যাপক হিসেবে কর্মরত ছিলেন। ১৯৮১ সালে ওয়াইজম্যান ইন্সটিটিউট অব সায়েন্সের কম্পিউটার বিজ্ঞানের অধ্যাপক ছিলেন। তিনি ১৯৯৯ সালে নিউ ইয়র্ক বিশ্ববিদ্যালয়ের কম্পিউটার বিজ্ঞানে যোগদান করেন। ফেলো, অ্যাসোসিয়েশন ফর কম্পিউটিং মেশিনারি, ২০০৭ সম্মানসূচক ডক্টরেট, University of Uppsala, Sweden, মে, ১৯৯৭ সম্মানসূচক ডক্টরেট, Université Joseph Fourier, Grenoble, France, ডিসেম্বর ১৯৯৮ ১৯৯৬ সালের এসিএম প্রদত্ত টুরিং পুরস্কার বিজয়ী। http://www.cs.nyu.edu/csweb/People/amirpnueli.html "সংরক্ষণাগারভুক্ত অনুলিপি"। ৬ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১২।  New York University homepage ওয়েব্যাক মেশিনে আর্কাইভকৃত ২৮ ডিসেম্বর ২০০৮ তারিখে Short biography ওয়েব্যাক মেশিনে আর্কাইভকৃত ৬ মার্চ ২০০৯ তারিখে Weizmann Institute homepage Profile [১] [২] [৩] [৪]
সোলোন

সোলোন (প্রাচীন গ্রিক: Σόλων, ইংরেজি ভাষায়: Solon) (খ্রিস্টপূর্ব ৬৩৮ - ৫৫৮) ছিলেন একজন বিখ্যাত এথেনীয় গ্রিক আইন প্রণেতা, কূটনীতিজ্ঞ ও কবি। আর্কায়িক এথেন্সের রাজনৈতিক, অর্থনৈতিক ও নৈতিক অবক্ষয় থেকে উত্তরণের জন্য তিনি আইন প্রণয়ন করেছিলেন। তাৎক্ষণিকভাবে তার অবদান বিশেষ গুরুত্ব পায়নি, তার প্রণীত আইনও অধিকাংশ ক্ষেত্রে গ্রহণযোগ্যতা পায়নি, কিন্তু কালের আবর্তে একসময় তাকেই আখ্যায়িত করা হয়েছে এথেনীয় গণতন্ত্রের জনক হিসেবে। খ্রিস্টপূর্ব ষষ্ঠ শতকের এথেন্স সম্পর্কে তথ্য ও প্রত্নতাত্ত্বিক নিদর্শনের অভাবে সোলোন সম্পর্কে খুব বেশি কিছু জানা যায় না। তিনি অবসরে দেশপ্রেম প্রচার ও তার সাংবিধানিক সংস্কারের পক্ষে কবিতা লিখতেন। তার রচনার অংশবিশেষ কেবল পাওয়া গেছে। তার লেখায় পরবর্তী কালের অনেক লেখক হাত দিয়েছেন এবং ভুলভাবেও কিছু লেখাকে তার বলে অভিহিত করা হয়েছে। হিরোডোটাস ও প্লুতার্ক-এর মত প্রাচীন লেখকদের লেখাই তার সম্পর্কে জানার প্রধান উপায়, যদিও তাদের জন্ম সোলোনের মৃত্যুর অনেক পরে এবং তখনও ইতিহাস পেশাদার শিক্ষার একটি শাখায় হয়ে উঠেনি। চতুর্থ খ্রিষ্টাব্দের দিকে Aeschines-এর মত বাগ্মীরা নিজেদের তৈরি অনেক আইনকেও সোলোনের বলে অভিহিত করেছেন। প্রত্নতত্ত্ব সোলোনের যুগের কিছু শিলালিপির সন্ধান দিতে পেরেছে, এর চেয়ে বেশি কিছু নয়। কিছু পণ্ডিত তাই মনে করেন সোলোন ও তার যুগ সম্পর্কে আমাদের জ্ঞান অপর্যাপ্ত প্রমাণের মাধ্যমে গড়ে ওঠা কিছু কল্পকাহিনীর সমতুল্য। অনেকে আবার বিশ্বাস করেন তার সম্পর্কে বাস্তবসম্মত অনেক কিছু জানার উপায় রয়েছে। ইতিহাসের ছাত্রদের জন্য সোলোনের সময় নিয়ে অধ্যয়ন করাটা বেশ আকর্ষণীয় হয়ে উঠতে পারে, কারণ এতে ঐতিহাসিক যুক্তির সীমারেখা নিয়ে একটা পরীক্ষার সুযোগ এসে যায়। Stanton, G.R. Athenian Politics c800–500BC: A Sourcebook, Routledge, London (1990), p. 76. Andrews, A. Greek Society (Penguin 1967) 197 E. Harris, A New Solution to the Riddle of the Seisachtheia, in 'The Development of the Polis in Archaic Greece', eds. L.Mitchell and P.Rhodes (Routledge 1997) 103 Aristotle Politics 1273b 35–1274a 21. Stanton G.R. Athenian Politics c800–500 BC: A Sourcebook, Routledge, London (1990), pp. 1–5. Aristotle Politics 1273b 35–1274a 21 V.Ehrenberg, From Solon to Socrates: Greek History and Civilization, Routledge (1973) 71 W.Connor et al. Aspects of Athenian Democracy (Copenhagen, Museum Tusculanam P., 1990) 71–99 C.Mosse, Comment s'elabore un mythe politique: Solon Annales ESC XXXIV (1979) 425–437 P.Rhodes, The Reforms and Laws of Solon The Wise: an optimistic view in 'Solon of Athens: new historical and philological approaches', eds. J.Blok and A.Lardinois (Brill, Leiden 2006) Stanton G.R. Athenian Politics c800–500BC: A Sourcebook, Routledge, London (1990), page 2 প্লুতার্কের 'প্যারালাল লাইভস' - সোলোন ওয়েব্যাক মেশিনে আর্কাইভকৃত ৯ ফেব্রুয়ারি ২০০৫ তারিখে Diogenes Laërtius, Life of Solon, Robert Drew Hicks কর্তৃক অনূদিত (১৯২৫)
রেমা–কালেঙ্গা বন্যপ্রাণী অভয়ারণ্য

রেমা–কালেঙ্গা বন্যপ্রাণ অভয়ারণ্য বা রেমা–কালেঙ্গা বন্যপ্রাণী অভয়ারণ্য বাংলাদেশের একটি সংরক্ষিত বনাঞ্চল এবং বন্যপ্রাণের অভয়ারণ্য। এটি একটি শুকনো ও চিরহরিৎ বন এবং জীব ও উদ্ভিদবৈচিত্র্যে সমৃদ্ধ একটি বনাঞ্চল। সিলেট বিভাগের হবিগঞ্জ জেলার চুনারুঘাট উপজেলায় এর অবস্থান। রেমা–কালেঙ্গা অভয়ারণ্য ১৯৮২ সালে প্রতিষ্ঠা করা হয় এবং পরবর্তীতে ১৯৯৬ সালে এটির আরও সম্প্রসারণ করা হয়। বর্তমানে (২০০৯) এই অভয়ারণ্যের আয়তন ১৭৯৫.৫৪ হেক্টর। গোটা অঞ্চল রেমা, কালেঙ্গা, ছনবাড়ি, ও রশিদপুর -এ চারটি বিটে ভাগ করা। বিস্তীর্ণ এ অঞ্চলটি যেহেতু প্রাকৃতিক বনাঞ্চল, এজন্য বনের দেখভালের জন্য রয়েছে ১১টি ইউনিট ও ৭টি ক্যাম্প। বাংলাদেশের যে কয়েকটি প্রাকৃতিক বনভূমি এখনো মোটামু্টি ভাল অবস্থায় টিকে আছে, রেমা-কালেঙ্গা তার মধ্যে অন্যতম। তবে নির্বিচারে গাছ চুরি ও বন ধ্বংসের কারণে এ বনভূমির অস্তিত্বও বর্তমানে হুমকির মুখে। রেমা–কালেঙ্গা অভয়ারণ্য হবিগঞ্জ জেলার চুনারুঘাট উপজেলায় অবস্থিত। এটি ভারতের ত্রিপুরা সীমান্ত সংলগ্ন। রাজধানী ঢাকা থেকে সড়রপথে এর দূরত্ব প্রায় ১৩০ কিলোমিটার। হবিগঞ্জ জেলায় বনবিভাগের কালেঙ্গা রেঞ্জের তিনটি বিট: কালেঙ্গা, রেমা আর ছনবাড়ী নিয়ে এই অভয়ারণ্য গঠিত। রেমা–কালেঙ্গা অভয়ারণ্য বিরল প্রজাতির জীববৈচিত্র্যেসমৃদ্ধ। বর্তমানে এই বনে ৩৭ প্রজাতির স্তন্যপায়ী, ১৬৭ প্রজাতির পাখি, সাত প্রজাতির উভচর, ১৮ প্রজাতির সরীসৃপ ও ৬৩৮ প্রজাতির গাছপালা-লতাগুল্ম পাওয়া যায়। বিভিন্ন বিরল প্রজাতির পাখির জন্য এই বন সুপরিচিত এবং এদের মধ্যে রয়েছে — ভীমরাজ, টিয়া, পাতি ময়না, লালমাথা কুচকুচি, সিপাহি বুলবুল, রাজ ধনেশ, শকুন, কালো মথুরা, লাল বনমোরগ, প্যাঁচা, মাছরাঙ্গা, ঈগল, চিল প্রভৃতি। এই বনে তিন প্রজাতির বানরের বাস, এগুলো হল: উল্টোলেজি বানর, লাল বান্দর ও নিশাচর লজ্জাবতী বানর। তাছাড়া এখানে পাঁচ প্রজাতির কাঠবিড়ালী দেখা যায়। এর মধ্যে বিরল প্রজাতির মালয়ান বড় কাঠবিড়ালি একমাত্র এ বনেই পাওয়া যায়। বন্যপ্রাণীর মধ্যে উল্ল্যেখযোগ্য আরও রয়েছে মুখপোড়া হনুমান, চশমাপরা হনুমান, উল্লুক, মায়া হরিণ, মেছোবাঘ, দেশি বন শুকর, গন্ধগোকুল, বেজি, সজারু ইত্যাদি। শঙ্খচূড়, দুধরাজ, দাঁড়াশ, লাউডগা প্রভৃতি সহ এ বনে আঠারো প্রজাতির সাপের দেখা পাওয়া যায়। শকুনের নিরাপদ এলাকা-২ তফসিল অনুসারে রেমা–কালেঙ্গা বন্যপ্রাণী অভয়ারণ্য শকুনের জন্য নিরাপদ বলে ঘোষিত। অভয়ারণ্য বাংলাদেশের সংরক্ষিত বনাঞ্চল উইকিমিডিয়া কমন্সে রেমা–কালেঙ্গা বন্যপ্রাণী অভয়ারণ্য সংক্রান্ত মিডিয়া রয়েছে। দৈনিক প্রথম আলোর প্রতিবেদন ওয়েব্যাক মেশিনে আর্কাইভকৃত ২০১৭-০৮-২৫ তারিখে, ৪ ডিসেম্বর ২০০৯। "সংরক্ষণাগারভুক্ত অনুলিপি"। ২৩ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১২।  BanglaNews24.com। "জনপ্রিয়তা হারাচ্ছে রেমা-কালেঙ্গা"। banglanews24.com। সংগ্রহের তারিখ ২০১৭-০২-২১।  "দেশি ইনফো ডট কম ওয়েবসাইটে রেমা-কালেঙ্গা সংক্রান্ত রিপোর্ট"। [স্থায়ীভাবে অকার্যকর সংযোগ] "শকুনের নিরাপদ এলাকা"। রক্ষিত এলাকা। ২০১৭-০৯-১৪। সংগ্রহের তারিখ ২০১৯-০৬-২৮।  বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা
ষষ্ঠ পর্যায়ের মৌল

ষষ্ঠ পর্যায়ের মৌল বলতে সেই সকল মৌলিক পদার্থকে বুঝানো হয় যেগুলো পর্যায় সারণির ষষ্ঠ সারিতে (পর্যায়ে) রয়েছে। পর্যায় সারণিতে মৌলগুলো একাধিক সারিতে বিন্যস করা হয়েছে। প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্টগুলো ক্রমন্বয়ে পরিবর্তীত হতে থাকে। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। ষষ্ঠ পর্যায়ে মোট ৩২টি মৌল রয়েছে। a Note that lutetium (or, alternatively, lanthanum) is considered to be a transition metal, but marked as a lanthanide, as it is considered so by IUPAC. b An exception to the Aufbau principle.
এ এস এম এ খালেক

এ এস এম এ খালেক বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতান প্রদান করে। এ এস এম এ খালেকের জন্ম পিরোজপুর জেলার ভান্ডারিয়া উপজেলার শিয়ালকাঠিতে। তার বাবার নাম মো. সোনাম উদ্দীন। স্ত্রীর নাম রমিজা খালেক। তার দুই ছেলে ও চার মেয়ে। ১৯৭১ সালে এ এস এম এ খালেক বৈমানিক হিসেবে কর্মরত ছিলেন পাকিস্তান ইন্টারন্যাশনাল এয়ারলাইনসে (পিআইএ)। সেপ্টেম্বরে মুক্তিবাহিনীর নিজস্ব বিমান উইং গঠনের প্রক্রিয়া শুরু হলে এ এস এম এ খালেককে তাতে অন্তর্ভুক্ত করা হয়। ভারত সরকার মুক্তিবাহিনীকে তিনটি বিমান দেয়। এর একটি ছিল ডিসি-৩ বা ডাকোটা। এই বিমানের জন্য নির্বাচিত হন এ এস এম এ খালেক, আবদুস সাত্তার (বীর প্রতীক) এবং আবদুল মুকিত (বীর প্রতীক)। কিলোফ্লাইট নামের অন্তরালে মুক্তিবাহিনীর বিমান উইংয়ের জন্মলগ্নে যে নয়জন বৈমানিক অন্তর্ভুক্ত হন, তাঁদের ছয়জনই ছিলেন বেসামরিক বৈমানিক। বিমান চালনার অভিজ্ঞতা থাকলেও তাঁদের বিমানের সাহায্যে যুদ্ধ করার বা বিমান থেকে বোমা ফেলার কায়দাকানুন জানা ছিল না। সে জন্য তাঁদের প্রশিক্ষণ নিতে হয়। প্রশিক্ষণ শেষে এ এস এম এ আবদুল খালেক অপেক্ষা করতে থাকেন অভিযানে যাওয়ার। সিদ্ধান্ত হয়, ডাকোটা বিমান নিয়ে এ এস এম এ খালেকরা ঢাকার তেজগাঁও বিমানবন্দরে আক্রমণ চালাবেন। কিন্তু শেষ পর্যন্ত সে অভিযান তারা করতে পারেননি। পরে ওই বিমান ব্যবহূত হয় দুর্গম ঘাঁটিতে চলাচলে বা সরঞ্জামাদি পরিবহনে। দক্ষতার সঙ্গে তিনি সেই দায়িত্ব পালন করেন। দৈনিক প্রথম আলো, "তোমাদের এ ঋণ শোধ হবে না"| তারিখ: ০২-০৪-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
তড়িৎযন্ত্র প্রকৌশল

মেকাট্রনিক্স (ইংরেজি: mechatronics) বা তড়িৎযন্ত্র প্রকৌশল হল প্রকৌশলের একটি শাখা, যেখানে যন্ত্র প্রকৌশল, তড়িৎ ও ইলেকট্রনিক প্রকৌশল, কম্পিউটার প্রকৌশল, সফটওয়্যার প্রকৌশল, নিয়ন্ত্রণ প্রকৌশল, সিস্টেম প্রকৌশল রোবটিক্স প্রকৌশল এর সমন্বয় ঘটানো হয়, যা বিভিন্ন প্রয়োজনীয় তড়িৎযন্ত্রের নকশা তথা তড়িৎযন্ত্র তৈরী করতে ব্যাপক ভূমিকা পালন করে। Mechanical and Mechatronics Engineering Department। "What is Mechatronics Engineering?"। Prospective Student Information। University of Waterloo। ৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৩০ মে ২০১১।  Faculty of Mechatronics, Informatics and Interdisciplinary Studies TUL। "Mechatronics (Bc., Ing., PhD.)"। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১১।
সাদাচিবুক তিতির

সাদাচিবুক তিতির (Arborophila atrogularis) Phasianidae গোত্রের অন্তর্গত পাখির একটি প্রজাতি। এর ইংরেজি নাম White-cheeked Partridge বা White-cheeked Hill Partridge। এরা বাংলাদেশ, ভারত, মিয়ানমার ও চীনের স্থানীয় পাখি। আই. ইউ. সি. এন. এই প্রজাতিটিকে Near Threatened বা প্রায়-বিপদগ্রস্ত বলে ঘোষণা করেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। সাধারণত আর্দ্র চিরসবুজ ও মিশ্র চিরসবুজ বন এদের আবাসস্থল। বাংলাদেশের উত্তর-পূর্বাঞ্চলীয় বনাঞ্চলগুলোতে এদের দেখা যায়। পার্বত্য চট্টগ্রামের চিরসবুজ বনেও এরা থাকতে পারে। ভারতের মেঘালয়, আসাম, ত্রিপুরা, অরুণাচল প্রদেশ আর মণিপুরের বনাঞ্চলে এদের প্রায়ই দেখা যায়। চীনের ইউনান প্রদেশের পশ্চিমে ইংজিয়াং থেকে সালউইন নদীর পশ্চিম পর্যন্ত এদের বিস্তৃতি। মিয়ানমারে একসময় ব্যাপকহারে সাদাচিবুক তিতির দেখা গেলেও বর্তমানে সেখানে এদের অবস্থা বেশ করুণ। দেখতে এরা বটেরার (কোয়েল) মত, তবে বড়। পিঠ হলদে সবুজাভ ধূসর। কপাল, চিবুক ও ভ্রু সাদা। কালো মুখোশের মত থাকে। গলায় ও বুকের সামনের দিকে কালো ডোরা থাকে। পেট ও পার্শ্বদেশ ধূসর, রক্তিম নয়। চোখ, অন্য রঙের ফোঁটাযুক্ত ডানা ও পা লালচে। পিঠ আঁশের মত পালক দ্বারা আবৃত। এদের দৈর্ঘ্য কমবেশি ২৮ সেন্টিমিটার। সাদাচিবুক তিতির নাদুস-নুদুস, পা দেহের পেছনদিকে হওয়ার ফলে মনে হয় এ পাখির দেহ খাড়া কাঠির উপর বসানো। ব্যাপকহারে আবাসন ধ্বংস ও বনাঞ্চল কেটে চাষাবাদের ফলে সাদাচিবুক তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ। বাংলাদেশের পাখি, রেজা খান, বাংলা একাডেমী, ঢাকা (২০০৮), পৃ. ১১১ জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৬। বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৮ [১] ওয়েব্যাক মেশিনে আর্কাইভকৃত ৫ অক্টোবর ২০১৫ তারিখে, BirdLife International. http://worldbirds.eu/abcw/whitecheeked_partridge.htm[স্থায়ীভাবে অকার্যকর সংযোগ] http://thewebsiteofeverything.com/animals/birds/Galliformes/Phasianidae/Arborophila-atrogularis